ไทยพาณิชย์ดูดเอสเอ็มอี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ดอกเบี้ยคงที่3ปีโดนใจโดดกู้เพียบ
โพสต์ทูเดย์ — ดอกเบี้ยเงินกู้คงที่ 3 ปีช่วยเอสเอ็มอีของธนาคารไทยพาณิชย์โดนใจลูกค้าธนาคารอื่นแห่ใช้บริการเพียบ จ้องเพิ่มวงเงินเป็น 1 หมื่นล้านบาท
นายศิริชัย สมบัติศิริ รองผู้จัดการใหญ่ ธนาคารไทยพาณิชย์ เปิดเผยว่า ธนาคารมีแผนจะขยายวงเงินปล่อยกู้เอสเอ็มอีในแคมเปญดอกเบี้ยคงที่ 3 ปี และปล่อยกู้ 3 เท่าของหลักประกัน เพิ่มขึ้นอีก 5,000 ล้านบาท จากที่ตั้งวงเงินไว้แค่ 5,000 ล้านบาท รวมเป็น 1 หมื่นล้านบาท เพราะหลังจากเปิดแคมเปญออกไปมีลูกค้าสนใจเข้ามายื่นกู้จำนวนมาก จนคำขอกู้เข้ามาเต็มวงเงินที่เตรียมไว้ 5,000 ล้านบาทแล้ว
นายศิริชัย กล่าวว่า ในจำนวนลูกค้าที่เข้ามาขอยื่นกู้ทั้งหมดนั้น มีทั้งลูกค้าใหม่ที่ไม่เคยเป็นลูกค้าธนาคารไทยพาณิชย์มาก่อนยื่นสมัครเข้ามาถึง 8090% เพราะลูกค้ามองว่าช่วงดอกเบี้ยขาขึ้นถ้าได้เงินกู้ดอกเบี้ยคงที่ยาว 3 ปี จะช่วยลดภาระดอกเบี้ยและบริหารเงินได้คล่องตัวขึ้น
อย่างไรก็ดี ในมุมธนาคารถือว่าได้เสนออัตราดอกเบี้ยที่สมเหตุสมผล แต่ด้วยดอกเบี้ยแบบคงที่ ทำให้ต้องจำกัดวงเงินไว้จำนวนหนึ่ง และค่อยๆ ติดตามสถานการณ์
รองผู้จัดการใหญ่ ธนาคารไทยพาณิชย์ กล่าวว่า ขณะนี้ธุรกิจสินเชื่อเอสเอ็มอีมีการแข่งขันกันรุนแรงมาก โดยเฉพาะการแข่งรีไฟแนนซ์ แต่เท่าที่เห็นผู้เล่นแต่ละรายไม่ได้ใช้กลยุทธ์ราคาเป็นตัวนำ โดยเฉพาะช่วงดอกเบี้ยขาขึ้น คงไม่มีใครลงมาเล่นเรื่องราคา เพราะสุดท้ายแล้วต้องพยายามรักษาส่วนต่างดอกเบี้ยรับด้วย
ขณะเดียวกัน เชื่อว่าดอกเบี้ยสินเชื่อเอสเอ็มอีอาจจะปรับขึ้นตามดอกเบี้ยนโยบาย จึงอยากแนะนำให้ลูกค้าปิดความเสี่ยง ทั้งจากอัตราดอกเบี้ยและค่าเงิน
ธนาคารไทยพาณิชย์ออกแคมเปญดอกเบี้ยคงที่ 3 ปี เมื่อวันที่ 3 ส.ค. โดยมีให้ลูกค้าเลือก 2 แบบ ได้แก่ แบบขั้นบันได ปีแรก 5% ปีที่สอง 6% และปีที่สาม 7% หรือเลือกแบบคงที่เท่ากัน 3 ปีแรก ที่อัตรา 6% หลังจากนั้นพ้น 3 ปีทั้งสองแบบจะคิดดอกเบี้ยลอยตัวแล้วแต่ความเสี่ยงของลูกค้า ซึ่งเป็นการเสนอดอกเบี้ยคงที่ยาวที่สุดในตลาดในขณะนี้
ธนาคารกสิกรไทย มีสินเชื่อคงที่แค่ 18 เดือน ธนาคารทหารไทยมีสินเชื่อดอกเบี้ยคงที่ 1 ปี 3.9% สำหรับวงเงินมากกว่า 20 ล้านบาท และดอกเบี้ยคงที่ 1 ปี ในอัตรา 4.5% สำหรับวงเงินไม่เกิน 20 ล้านบาท และหลังจากนั้นจะคิดดอกเบี้ยแบบลอยตัว แต่จะให้ส่วนลดพิเศษในอัตราดอกเบี้ยเอ็มแอลอาร์ลบ 1% ไปจนถึง 2%
นายไตรรงค์ บุตรากาศ ผู้ช่วยผู้จัดการใหญ่ กลยุทธ์และผลิตภัณฑ์ ธนาคารไทยพาณิชย์ กล่าวว่า ผลิตภัณฑ์นี้ลูกค้าปิดประตูขาดทุนไปได้เลย เพราะไม่ว่าจะช้าหรือเร็วดอกเบี้ยก็จะปรับขึ้น ขณะที่ดอกเบี้ยที่คิดนั้นถูกกว่าตลาดที่ตอนนี้คิดกันในอัตรา 78% กรณีที่เห็นว่ามีความเสี่ยงมากจะคิดในอัตรา 810% 
ทั้งนี้ เมื่อเปรียบเทียบดอกเบี้ยคงที่ 3 ปี 5% 6% และ 7% กับดอกเบี้ยลอยตัวในตลาด 78% ลูกค้าเอสเอ็มอีจะประหยัดภาระดอกเบี้ยจ่ายได้ราว 23% ในปีแรก และประหยัดได้ราว 12% ในปีที่สอง ส่วนปีที่สามจะประหยัดได้ตั้งแต่ 01% 
นายสยาม ประสิทธิศิริกุล ประธานเจ้าหน้าที่บริหารธุรกิจขนาดกลางและขนาดย่อม ธนาคารทหารไทย กล่าวว่า แต่ละเดือนปล่อยสินเชื่อให้ลูกค้าเอสเอ็มอีจากผลิตภัณฑ์เงินกู้ 3 เท่าของหลักประกัน รวมเป็นเงิน 3,000 ล้านบาท ถือว่าประสบความสำเร็จถึงขั้นที่สามารถดึงดูดลูกค้าจากธนาคารอื่นให้ย้ายมาใช้บริการสินเชื่อของธนาคารได้
นายปกรณ์ พรรธนะแพทย์ รองกรรมการผู้จัดการ ธนาคารกสิกรไทย กล่าวว่า ลูกค้าเอสเอ็มอีให้ความสำคัญกับวงเงินกู้ที่เพียงพอเป็นลำดับแรก ส่วนอัตราดอกเบี้ยเป็นประเด็นรองลงมา อย่างไร ก็ดี ลูกค้าก็ไม่ได้ต้องการเงินกู้ถึง 3 เท่าของหลักประกัน ปล่อยกู้ให้ลูกค้าแค่ 100150% ก็ถือว่าเพียงพอแล้ว“หลังจากมีรายการเอสเอ็มอีตีแตก มีเอสเอ็มอีเข้ามาหาเราเยอะมาก อยากออกรายการ ซึ่งเราเปิดรับลูกค้าทุกราย ไม่เจาะจงว่าต้องเป็นลูกค้ากสิกรไทย และที่ผ่านมา ก็มีลูกค้าจากแบงก์อื่นมาร่วมรายการแล้ว ขอให้มีธุรกิจที่ดี และมีวิธีการพูด อธิบายดีในระดับหนึ่ง ยอมรับว่ารายการนี้เป็นส่วนหนึ่งที่ทำให้ได้ลูกค้าใหม่ๆเข้ามาเยอะมาก” นายปกรณ์ กล่าว